4

ISIGIDIMI SAMAXOSA, OCTOBER 1, 1879.

Elinye ilizwi emandilenze kwabasebenzela i-Nkosi lelokuba mababe zizitya ezikufaneleyo ukusetyenziswa yi Nkosi. Anditeti kuti makabe msulwa, bangabi nacapaza ; endikutetayo kukuba masingahlali entweni esiyaziyo ukuba isisono, senze esikwaziyo ukuba ukutiyile, kuba i-Nkosi iya kukangela ukulunga kwentliziyo. Ayikangeli kufezeka ikangela ubunyaniso bemizamo, ukuba singasicukucezi isono.—*Rev. G. Muller.*

INGXOXO ZASE PARLAMENTE.

U-OBA.

Kwintlanganiso ye Parliament ebiko ngo 25 August “ *u-Mr. Hockley,* wakankanya imali eyi £84 eyamkeliswa inkosi u-Ngonyama wati ngeyinqamka ngoku lomali kuba londoda ayizipatanga ngohlobo olutembekileyo nolumtobeleyo u-Rulumente.

*Umpatiswa Wemicimbi Yabantsundu* ute ukuba u-Mr. Hockley unako, makake abeke noko sisinye isizatu esimbange ukuba ati lonkosi ayitembekanga. Wati ingaba yinto elusizi kunene ukuba site sapula umnqopiso esasiwenze nayo. Ityala lokuba ngundiyalwa alizange linq'ineke ngakuyo.

*U-Mr. Irvine* ute ingaba kwapulwe umnqo- piso ukuba ite lemali yomamkelo yanqamka. Akangeyikanyeli indawo yokuba u-Oba uzi- nikele ekuseleni, kodwa ayingebe mbangi yo- kuba apulukane nemali ayamkelayo leyo.

*U-Mr. Brown* ute ifama ka Oba ayikude kakulu kwindawo ahlalakuyo. Indawo anga- yitetayo yena ngalonkosi yile yokuba, nokuba ayidanga iti gqi mhlope, ibe ngundiyalwa, kodwa ipantse ukuba njalo, akaboni sizatu sokuba ibatalwe lemali izi £84, angati lomntu enikwa ezi £24 ngonyaka kube kwanele.

I Colonial Secretary ite nokuba elinani liyacitwana, lonto ayinakutintela u-Rulumente ekulikupeni, ngokuba liyinxalenye yemali eyabekwa kudala ngomnqopiso otile, u-Oba akanasenzo sibalulekileyo esibonisa ukuba ungundiyalwa, nokuba ungaba ulinxila, mhlaumbi engumntu obutataka. Akuko matandabuzo ngendawo yokuba uvelise inka- tazo enkulu, noko u-Rulumente akaboni ukuba kungalunga ite yabanjwa imali yake.

UMHLOLOKAZI UMKA SANDILE NENTOMBI

YAKE.

*U-Mr. Frost* ute yena uyayala lendawo yokuti umfazi ka Sandile nentombi yake babe nomamkelise we £18.

*Umpatiswa Wemicimbi yabantsundu* ute uyakubekisa kwinceba yumalungu endlu (ye Parliament) kuba kuyinene umfazi ka Sandile ufa yindlala. Yavunywa lomali.

U-MABANDLA.

*U-Mr. Brown* ute i £20 ezamkeliswa u-

Mabandla isibonda mayinqamke. Kute kwakufikwa evotini baba 30 abati makayinikwe baba 17 abati makangayinikwa, yaba iyafa ke londawo ibiveliswe ngu Mr. Brown.

U-REV. G. BROWN, M.L.A., ETETA NGOKU-

HLUTWA KWEMIPU.

“ U-Mr. Brown utete e-Parlamente ngoku- hlutwa kwezixobo. *Uyakolwa yena lelo cebo, ubekolwa yindawo enjalo kakade,* ucinga oko- kuba kuyafuneka, ukuze lugcineke uxolo emideni, ukuba abantsundu bahlutwe izixobo. Kuko umoya okoyo pakati kwabantsundu oti lento umlungu makagxotelwe elwandle, oku kungenxa yemipu. Ke yena uti umoya onjalo ubungafanele ukuvunyelwa ubeko. Akuko matandabuzo kuko uburara pakati kwama Mfengu efanel’ukuba bubangwe kukusuka ahlutwe izixobo zawo, ke ufuna ukwazisa u-Rulumente ukuba kuko into enjalo. *Sokoke kufuneka isandla se Mfengu singabuye sidibane nompu,* ukuba ama Xosa akazi kuyinikwa. Ayitandabuzeki lendawo yokuba *Umxosa ne Mfengu mabapatwe ngokufanayo,* kodwa kufanele ukuba kubeko into eyenziwayo eyakufika idambise (ukuba kunokwenzeka) lentliziyo icapukayo pakati kwa Mamfengu.”

Kodwa u-Mr. Brown akananto ayenzileyo ngokwake engadambisa lontliziyo, kanjalo akalifezanga idinga ekutiwa walenza kwaba bantu banga Mamfengu ase Victoria East (umandla wase Dikeni) mhlenikweni waye- wacela ukuba amnyule. Kutiwa wawaxelela ukuba uya kuwasebenzela indawo yokuba imipu yawo ibuyiselwe kwakuwo. Kodwa lenteto yake ixelwe ngapezulu apa ayilifezi elo dinga.

UMEHLOKAZULU.

Elinye lamapepa ase Natal liti:—Enye into enkulu esand’ ukwenzeka kukuzinikela kuka Mehlokazulu omnye wonyana baka Sirayo ababanga ukuba kuzokubako lemfazwe. Abafundi bendaba bokumbula, ukuba onyana ababini baka Sirayo bawela u-Tukela beza kubamba abafazi ababebalekele emhlabeni wama Ngesi, bawelela kwa Cetywayo nabo, baza babulawa abobafazi. Ukuze ke kuliwe, enye yezinto ekwakutiwe u-Cetywayo makayenze kukurola abanyana baka Sirayo, waza ke akayenza londawo. Omnye wabo ke, U mehlokazulu uzinikele ngokwake ku Worth- ington. Uqutywe kwaoko weziswa e-Natal. Bati endleleni ebonwabe kakulu, wada watengisa ihashe lake komnye wababantu bebemquba. Efikile e-Natal ufakwe kwaoko etolongweni akwavunyelwa bani ukuba abonane naye. Akavunyelwanga nomteteleli ukuba ahlangane naye. Ufike apa ambete ngohlobo abambata ngalo abantu bakowabo.

Uti yena akazi tyala walenzayo. Okwangoku upetwe ngohlobo abapetwe ngalo nabanye abase tolongweni. Into ekubuye kwaqondakala ukuba ibingeyiyo nyaniso yeyokuba uze ekonxiwe.

KWA MOROSI.

Lenyanga ifileyo ipele kungeko zindaba zi- nkulu kwa Morosi. Kwincwadi ezivela kona kudunyiswa ukuba kwa Baphuti. Ngemini esukuba kumnyama kakulu babanako ukupuma entabeni, kuba lendawo ilindwe yimikosi yetu imbi ibanzi. Kekaloku kubonakala ukuba bona banqatyelwe kakulu kukuhla babuye benyuke betwele ukudla. Maxa wambi banyuka bequba nenkomonempahla emfutshane. Asikuko nokuba bawa xalisile amafama akufupi nentaba. Ade ngenye imini apuma alanda, ehamba neqelana lalomkosi ulapo kanti aya kufumana inxenye yempahla. Ezinye inkomo abaleke nazo amasela zati zakudinwa azihlaba. azishiya zifile, ezinye zemka kwapela. Noko ke abebepume lopatuleni bati babulala amadoda amatandatu, akwafa mntu kwelabo icala.

Kuya bonakala ngoku ukuba akuncedi nto inkulu ukuyi ngqinga intaba, kuta abalwi bayakufumana ukudla. Abanye bati ngekubuye kufunzwe, intaba itatwe ngamandla. Mhlaumbi ke kuya kude lupelele kulondawo. Kuluvuyo ukuva ukuba Isekritari yekoloni u-Hon. Mr. Sprigg uza kuya kulomacala kwangale nyanga. Unga angapumelela ukulifumana iqinga eliya kuda lisigqibe esisitukutezi singaka.

IMFAZWE YASE SOUTH AMERICA.

Umkosi ohlangeneyo wama Peru nama Bolivia elixesha lonke ubungekabi nakufunza kowama Chili. Into enkulu obuyiswele ibi ’zizixobo. Kekaloku umkoube obe uye kuzifuna ufike kakuhle. Ngo July ube ulungisela ukuya kungena emhlabeni wama Chili. Kekaloku wona kwelawo icala azamela ukufunza ngolwandle, kuba aqinile xa kuliwa emhlabeni. Eminye imikombe yawo iraule imizana yama Peru ilinde ukuba kungangeni mikombe itwele ukudla noziruluwa kuyo. Imizi yama Peru ese lunxwemeni ise ihleli inqatyisiwe ngokulumkela ukuba angangeni ngayo ama Chili. Akukabiko dabi likulu liliweyo, akukabonakali nelona cala liya kuda loyise.—*Empire.*

KWA BAMANGWATI.

Kwipepa lase Kapa lomhla we sitandatu ka September, sifumana ezindaba. “ Iqela labafundisi bama Roman Catholic elibizwa